b'\n_START_ARTICLE_\nLinjeblokk\n_START_PARAGRAPH_\nLinjeblokk er et sikkerhetssystem for fremf\xc3\xb8ring av tog som gj\xc3\xb8r det mulig at flere tog kan kj\xc3\xb8re i samme retning langs en strekning samtidig som de holder en sikkerhetsavstand til hverandre. P\xc3\xa5 ensporete strekninger mellom to kryssningsstasjoner s\xc3\xb8rger systemet dessuten for at det ikke oppst\xc3\xa5r mottrafikk._NEWLINE_En jernbanestrekning med linjeblokk er oppdelt i enkelte blokkstrekninger med eget hovedsignal. Systemet s\xc3\xb8rger for at et hovedsignal bare kan vise kj\xc3\xb8resignal til en blokkstrekning for ett tog om gangen. Det kan bare vise kj\xc3\xb8resignal hvis blokkstrekningen er fri for materiell eller ikke sperret p\xc3\xa5 annen m\xc3\xa5te. Dette betyr at et etterf\xc3\xb8lgende tog ikke f\xc3\xa5r kj\xc3\xb8re inn i en blokkstrekning f\xc3\xb8r det foreg\xc3\xa5ende toget har forlatt blokkstrekningen._NEWLINE_Askerbanen er et eksempel p\xc3\xa5 en strekning som er oppdelt i flere blokkstrekninger.'